Violeta Židonytė

Violeta Židonytė (g. 1960 m. balandžio 6 d. Kaune) – Lietuvos rašytoja, dailininkė-dizainerė, dailės ir dizaino pedagogė-ekspertė.

 Biografija 
1977 m. baigė Kauno vaikų keturmetę dailės mokyklą (dab. Kauno Antano Martinaičio dailės mokykla), 1978 m. Kauno 31-ąją vidurinę mokyklą. 1985 m. baigė LSSR dailės institutą (dab. Vilniaus dailės akademija), interjero ir įrenginių dizaino specialybę. 1978 m. -1985 m. dirbo Kauno Buities reklamos biure (sukūrė ir įgyvendino per 300 vizualinės reklamos projektų). Studijavo Lietuvos statybos ir architektūros MTI aspirantūroje (1990–1992 m.), dirbo moksline bendradarbe Urbanistikos skyriuje. 2000 m. baigė Kauno technologijos universitetą, edukologijos magistrantūrą.

Kaip dailininkė dirba knygų iliustravimo, akvarelės srityje,  parodose dalyvauja nuo 1985 metų. Yra surengusi dvylika personalinių akvarelės parodų, kasmet dalyvauja grupinėse dailės parodose. Nuo 2000 m. dirba KTU gimnazijoje, dėsto dailės ir dizaino pagrindus, technologijas bei braižybą. 

Pirmoji literatūrinė publikacija - 1972 m. vaikų laikraštyje "Lietuvos pionierius" - poezijos konkurso laureatė už eilėraštį „Snaigės".

Nuo 2011 m. Lietuvos rašytojų sąjungos narė.

 Bibliografija 
 Žemė turi savo kalbą: eilėraščiai vaikams. – Girionys: Lututė, 1998. – 16 p.: iliustr. – ISBN 9986-756-34-0
 Dizainas I. Grafinis dizainas: vadovėlis. – Kaunas: Šviesa, 2002.
 Dizainas II. Projektinis dizainas: vadovėlis. – Kaunas: Šviesa, 2002.
 Mano šeima: užduotys 5-7 metų vaikams. – Vilnius: Gimtasis žodis, 2004. – 19 p.: iliustr. – ISBN 9955-512-56-3
 Kalėdų šventė nuostabi: poemėlė vaikams. – Kaunas: Kalendorius, 2005. – 8 p.: iliustr. – ISBN 9986-768-77-2
 Vasara eina per greitai: romanas. – Kaunas: Kalendorius, 2006. – 293 p.: iliustr. – ISBN 9986-768-80-2
 Ateik ir pasilik: romanas. – Kaunas: Kalendorius, 2008. – 254 p. – ISBN 978-9955-746-20-1
 Visada su tavim: romanas. – Kaunas: Kalendorius, 2009. – 214 p. – ISBN 978-9955-746-33-1
 Padainuokim abėcėlę: natos / V. Židonytė, Saulius Gudas. – Kaunas: Kalendorius, 2009. – 28 p.: iliustr. – ISBN 978-9955-746-44-7
 Liepų medaus nebus: romanas. – Kaunas: Kalendorius, 2011. – 207 p. – ISBN 978-9955-746-65-2
 Nuo Meškalaukio piemens iki akademiko: biografinė apybraiža. – Kaunas: Kalendorius, 2013.
 Geriausia gyventi miške: eilėraščiai vaikams.– Kaunas: Kalendorius, 2014. – 8 p.: iliustr. – ISBN 978-609-55-2
 Abėcėlė - mano draugė: eilėraščiai vaikams. – Kaunas: Kalendorius, 2014. – 8 p.: iliustr. – ISBN 978-8083-56-9
 Pakalbėk su lietučiu: eilėraščiai vaikams.  – Kaunas: Kalendorius, 2014. – 8 p.: iliustr. – ISBN 978-609-8083-58-3    
 Keliauja spindinti žiema: – eilėraščiai vaikams. Kaunas: Kalendorius, 2014. – 8 p.: iliustr. – ISBN 978-609-57-6
 Šermukšnis tas gyvenimas: - sonetai, miniatiūros. Kaunas: Kalendorius, 2017. - 48p.: iliustr. - ISBN 978-609-8083-96-5

Vertimai iš italų kalbos:
 Laiko atmintys = Memorie del tempo: poezija. – Napoli: Tipolito ellegrafica gaeta, 2007.
 Mūsų laikas = Nostro tempo: eilėraščiai / Gerardo Pedicini. – Kaunas: Kalendorius, 2009. – 13 p.: iliustr. – ISBN 978-9955-746-36-2
 Giornale di bordo dal Baltico: poezija / Gerardo Pedicini. – Kaunas: Kalendorius, 2009. – 42 p.: iliustr. – ISBN 978-9955-746-35-5

 Įvertinimas 
 2010 m. trečioji premija Amerikos lietuvių Tautinės sąjungos organizuotame istorinio romano konkurse, skirtame Lietuvos vardo tūkstantmečiui.
 2015 . Anzelmo Matučio premijos laureatė už eilėraščius vaikams apie Tėvynę, Žemę, Gamtą.

Kategorija:Lietuvos rašytojai
Kategorija:Lietuvos vaikų rašytojai